Page:Peck o' maut.pdf/3

 Thus Willie, Rab and Allan sang,

Thus pass'd the night wi' mirth and glee,

And aye the chorus, a' night lang,

Was, as we're now we hope to be.

And aye they sang We are nae fou,

But just a wee drap in our e'e;

The cock may craw the day may daw,

And aye we'll taste the barley bree.

That time for them the cock did craw,

The harbinger of morn to be;

That time for them the day did daw’,

Wi’ gowden tint o'er tow'r and tree.

That time for them the moon's pale horn,

Did wax and wane o'er land and sea,

But now has daw'd the halplers morn,

That gilds the graves o' a' the three.

Nae mair they sing, “ We are nae fou,”

Nae mair the drappie's in their e'e;

Nor cock does craw nor day does daw’,

Nae mair they'll taste the barley bree.

Thus Learning maks for Willie main,

For Robin poesy wipes her e'e,